
Uznesenie Okresný súd Poprad v právnej veci starostlivosti súdu o maloleté dieťa: A. B., nar. XX.XX.XXXX, trvale bytom C. XXX, XXX XX D., zastúpeného procesným opatrovníkom Obcou Hranovnica, dieťa rodičov -matky maloletej A. B., nar. XX.X.XXXX, trvale bytom C. XXX, XXX XX D., zastúpenej zákonnými zástupcami, matkou C. B., nar. XX.X.XXXX, bytom C. XXX, XXX XX D., t. č. bytom D. XXX, XXX XX D. a otcom C. B., nar. X.X.XXXX, bytom D. XXX, XXX XX D. a otca maloletého A. B., nar. X.X.XXXX, trvale bytom D. XXX, XXX XX D., zastúpeného zákonnými zástupcami, matkou E. B., nar. XX.X.XXXX, bytom D. XXX, XXX XX D. a otcom C. F., nar. XX.X.XXXX, bytom D. XXX, XXX XX D., za účasti Centra pre deti a rodiny sv. Nikolaja, so sídlom Medzilaborce, Duchnovičova 506, 068 01 Medzilaborce, o návrhu Úradu práce, sociálnych vecí a rodiny Poprad na výkon rozhodnutia, takto rozhodol: I. Konanie z a s t a v u j e . II. Slovenskej republike náhradu trov konania n e p r i z n á v a . III. Žiaden z účastníkov n e m á n á r o k na náhradu trov konania. odôvodnenie: 1. Uznesením súdu č. k. 29Em/1/2025- 14 z 13.01.2025 bol nariadený výkon rozhodnutia, a to uznesenia Krajského súdu v Prešove č. k. 23CoP/136/2024- 56 z 30.12.2024 o zverení maloletej matky a maloletého dieťaťa do starostlivosti Centra pre deti a rodiny sv. Nikolaja (ďalej len „CDR“). 2. Dňa 16.01.2025 došlo k prevzatiu maloletej matky a jej maloletého dieťaťa z adresy D. XXX, XXX XX D. a k ich odovzdaniu do CDR. 3. Podľa § 390 ods. 1 písm. f) zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) súd aj bez návrhu uznesením konanie o výkon rozhodnutia zastaví, ak došlo k uskutočneniu výkonu rozhodnutia. 4. Vzhľadom na to, že dňa 16.01.2025 došlo k uskutočneniu výkonu rozhodnutia, súd konanie o výkon rozhodnutia podľa vyššie citovanej právnej úpravy zastavil (výrok I.). 5. Podľa § 391 CMP o náhrade trov konania rozhoduje súd v uznesení, ktorým konanie o výkon rozhodnutia zastavuje. 6. Podľa § 373 CMP na konanie o výkone rozhodnutia sa použijú ustanovenia prvej časti a piateho dielu prvej hlavy druhej časti, ak nie je ustanovené inak. 7. Podľa § 57 CMP o povinnosti nahradiť trovy konania, ak nejde o trovy konania štátu, rozhoduje súd len na návrh.
8. Podľa § 52 CMP žiaden z účastníkov nemá nárok na náhradu trov konania, ak tento zákon neustanovuje inak (§ 53 až § 55 CMP). 9. Podľa § 55 CMP súd môže náhradu trov konania priznať aj vtedy, ak je to s ohľadom na okolnosti prípadu spravodlivé. 10. Trovy súvisiace s uskutočnením výkonu uznesenia, konkrétne trovy súvisiace s prepravou maloletej matky a maloletého dieťaťa a osôb zabezpečujúcich výkon, platil štát. 11. S poukazom na vyššie citované zákonné ustanovenia súd o trovách štátu, ktoré v priebehu konania platil, rozhodol tak, že Slovenskej republike nepriznal ich náhradu (výrok II.), nakoľko nezistil také okolnosti prípadu, s ohľadom na ktoré by bolo náhradu spravodlivé priznať. 12. O trovách konania ostatných účastníkov konania súd rozhodol tak, že žiadnemu z účastníkov konania nepriznal nárok na náhradu trov konania, nakoľko si náhradu trov konania žiaden z nich neuplatnil a napokon im v konaní ani žiadne trovy nevznikli (výrok III.). Poučenie: Proti tomuto uzneseniu možno podať odvolanie do 15 dní odo dňa jeho doručenia na Krajský súd v Prešove prostredníctvom Okresného súdu Poprad, písomne, v štyroch vyhotoveniach (§ 357 písm. a) a m) zákona č. 160/2015 Z. z. Civilného sporového poriadku /ďalej len ,,CSP“/) V odvolaní sa má uviesť, ktorému súdu je určené, kto ho podáva, ktorej veci sa týka a čo sleduje, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh), musí byť podpísané a uvedená spisová značka konania. (§ 127 a § 363 CSP) Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolanie. (§ 364 CSP) Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. (§ 365 ods. 1 CSP) Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. (§ 365 ods. 2 CSP) Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. (62 ods. 1 CMP) Odvolacie dôvody možno meniť a dopĺňať až do rozhodnutia o odvolaní. (§ 62 ods. 2 CMP).

